Megkétszerezõdött az elefántok száma Ugandában
A Kibale Nemzeti Park területén jelenleg 500 elefánt él, az egész országban az egyedszámot ötezerre becsülik.
Bár Afrika több országában jelentõsen csökkent az elefántok egyedszáma, Ugandában megkétszerezõdött a populáció az elmúlt közel húsz évben.
Az ugandai Kibale Nemzeti Park területén jelenleg ötszáz elefánt él, az egész országban az egyedszámot ötezerre becsülik. Ez mintegy kétszerese az 1996-os adatoknak.
Szakértõk szerint a növekedés hátterében nemcsak a biztonsági intézkedések javulása és természeti okok állnak: a szomszédos Kongó véres konfliktusai is számos vastagbõrût ûztek Ugandába, a katonák és lázadók elõl biztonságot keresõ állatok átlépték az ország határait.
"Nemrég a Queen Elizabeth Nemzeti Parkban regisztráltunk magasabb egyedszámot, de onnan aztán továbbvándoroltak az állatok a szomszédos parkokba" - mondta el Charles Tumwesigye, az Uganda Wildlife Authority (UWA) állami természetvédelmi hatóság munkatársa.
Az ugandai Kanyawara település lakói nem éppen idilli állapotként élik meg az elefántszaporulatot. A legtöbb földmûves ugyanis álmatlanul, földjére felügyelve tölti az éjszakáit, hogy a sötétség leple alatt táplálkozásra gyülekezõ elefántokat elkergesse a termés mellõl.
Richard Kagaba manióka-, kukorica- és krumplitermését például egy éjszaka alatt tette tönkre két kifejlett és két fiatal elefánt. "Mint ahogy a szomszédaim, én is minden éjszakát a földeken töltök, tegnap azonban elaludtam. Mire felébredtem, az elefántok már mindent letaroltak. Elvesztettem az idei teljes termésemet. A családom helyett így csak elefántokat etetek" - mondta elkeseredetten a földmûves.
Az UWA az állatok elûzésére azt javasolja, az emberek csapjanak zajt, például fémtárgyak ütögetésével keltsenek hangzavart. "Ez a legjobb módja az elkergetésüknek, a kiabálás és a zajkeltés, az elefántok ugyanis félnek a hangos lármától" - hangsúlyozta Emily Otali, a Kibale park természetvédelmi szakembere.
Sokan azonban más eszközökhöz is nyúlnak az eredmények elérése érdekében. "Nemrég láttam egy elefántot, amelynek a hátsóját sebek borították. Valaki valószínûleg dárdával támadt az állatra " - mondta el egy szemtanú.
tudomány